CELEX: 32006R1968
Language: et
Date: 2006-12-21
Title: Nõukogu määrus (EÜ) nr 1968/2006, 21. detsember 2006, mis käsitleb ühenduse rahalist toetust Rahvusvahelisele Iirimaa Fondile (2007–2010)

L 409/86         ET                         Euroopa Liidu Teataja                             30.12.2006
                                   Nõukogu määrus (EÜ) nr 1968/2006,
                                           21. detsember 2006,
          mis käsitleb ühenduse rahalist toetust Rahvusvahelisele Iirimaa Fondile (2007–2010)
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 308,
   võttes arvesse komisjoni ettepanekut,
   võttes arvesse Euroopa Parlamendi arvamust
 ---pagebreak--- 30.12.2006        ET                             Euroopa Liidu Teataja                                   L 409/87
    ning arvestades järgmist:
    (1)      Rahvusvaheline Iirimaa Fond (edaspidi "fond") loodi 1986. aastal Iirimaa ning Suurbritannia
             ja Põhja-Iiri Ühendkuningriigi valitsuste vahelise 18. septembri 1986. aasta lepinguga
             Rahvusvahelise Iirimaa Fondi kohta (edaspidi "leping"), et edendada majanduslikku ja
             sotsiaalset arengut ning soodustada natsionalistide ja unionistide vahelisi kontakte, dialoogi ja
             leppimist kogu Iirimaal, viimaks ellu ühte 15. novembri 1985. aasta Inglise-Iiri lepingus
             sätestatud eesmärki.
    (2)      Tunnistades, et fondi eesmärgid kajastavad ühenduse eesmärke, on ühendus andnud fondile
             rahalist toetust alates 1989. aastast. Vastavalt nõukogu 24. jaanuari 2005. aasta määrusele
             (EÜ) nr 177/2005, mis käsitleb ühenduse rahalist toetust Rahvusvahelisele Iirimaa Fondile,1
             kohustuti eraldama aastateks 2005 ja 2006 ühenduse eelarvest 15 miljonit eurot aastas.
             Nimetatud määrus kaotab kehtivuse 31. detsembril 2006.
    1
            ELT L 30, 3.2.2005, lk 1.
 ---pagebreak--- L 409/88       ET                            Euroopa Liidu Teataja                              30.12.2006
   (3)    Nõukogu määruse (EÜ) nr 177/2005 artikli 5 alusel läbiviidud hindamine kinnitas vajadust
          jätkata fondi tegevuse toetamist, tugevdades samas eesmärkide koostoimet ja kooskõlastamist
          struktuurifondidega, eelkõige Põhja-Iiri ja Iirimaa piirialade rahu ja leppimise
          eriprogrammiga (edaspidi "programm PEACE"), mis loodi vastavalt nõukogu 21. juuni 1999.
          aasta määrusele (EÜ) nr 1260/1999, millega nähakse ette üldsätted struktuurifondide kohta.1
   (4)    Põhja-Iiri rahuprotsess nõuab Euroopa Ühenduse toetuse jätkumist fondile pärast
          31. detsembrit 2006. Rahuprotsessi edendamiseks tehtud töö tunnustamiseks on programmile
          PEACE struktuurifondidest ette nähtud lisatoetus ajavahemikuks 2007–2013 vastavalt
          nõukogu määruse (EÜ) nr 1083/2006 (millega nähakse ette üldsätted Euroopa
          Regionaalarengu Fondi, Euroopa Sotsiaalfondi ja Ühtekuuluvusfondi kohta ning tunnistatakse
          kehtetuks määrus (EÜ) nr 1260/1999)2 II lisa punktile 22.
   (5)    15. ja 16. detsembril 2005 Brüsselis toimunud kohtumisel tegi Euroopa Ülemkogu
          komisjonile ülesandeks võtta vajalikke meetmeid ühenduse toetuse jätkamiseks
          Rahvusvahelisele Iirimaa Fondile selle tegevuse lõppetapiks, mis kestab aastani 2010.
   1
         EÜT L 161, 26.6.1999, lk 1. Määrust on viimati muudetud määrusega (EÜ) nr 173/2005
         (ELT L 29, 2.2.2005, lk 3) ning see on tunnistatud kehtetuks ja asendatud määrusega (EÜ)
         nr 1083/2006 (ELT L 210, 31.7.2006, lk 25) alates 1. jaanuarist 2007.
   2
         ELT L 210, 31.7.2006, lk 25.
 ---pagebreak--- 30.12.2006      ET                           Euroopa Liidu Teataja                                    L 409/89
    (6)    Käesoleva määruse peamine eesmärk on rahu ja leppimise toetamine struktuurifondidega
           hõlmatust laiema meetmete valikuga, mis ulatub kaugemale ühenduse majandusliku ja
           sotsiaalse ühtekuuluvuse poliitika kohaldamisalast.
    (7)    Ühenduse toetust fondile tuleks anda rahaliste toetustena aastatel 2007, 2008, 2009 ja 2010, et
           see lõppeks samaaegselt programmi PEACE lõppemisega.
    (8)    Ühenduse toetuse jaotamisel peaks fond eelistama piiriülese ning kogukondadevahelise
           iseloomuga projekte, mis täiendavad aastatel 2007–2010 programmi PEACE raames
           rahastatavaid meetmeid.
    (9)    Vastavalt lepingule osalevad kõik fondi rahalised toetajad fondi haldusnõukogu koosolekutel
           vaatlejatena.
    (10)   Äärmiselt tähtis on tagada fondi meetmete ning asutamislepingu artiklis 159 sätestatud
           ühenduse struktuurifondidest rahastatavate meetmete, eriti programmi PEACE nõuetekohane
           kooskõlastamine.
    (11)   Fondist antavat abi tuleks käsitada tõhusana üksnes juhul, kui see toob kaasa jätkusuutliku
           majandusliku ja sotsiaalse arengu ning seda ei kasutata muude riiklike või erasektori kulutuste
           asendajana.
 ---pagebreak--- L 409/90       ET                            Euroopa Liidu Teataja                                  30.12.2006
   (12)   Enne 1. juulit 2008 tuleks koostada hinnang, milles vaadatakse läbi fondi sulgemist käsitlevad
          sätted.
   (13)   Käesolevasse määrusesse lisatakse kogu programmi kehtivusajaks ettenähtud rahastamise
          lähtesumma Euroopa Parlamendi, nõukogu ja komisjoni 17. mai 2006. aasta
          eelarvedistsipliini ja usaldusväärset finantsjuhtimist käsitleva institutsioonidevahelise
          kokkuleppe1 mõistes, ilma et see mõjutaks eelarvepädevate institutsioonide asutamislepingus
          määratletud volitusi.
   (14)   Fondile antava ühenduse toetuse summa peaks aastatel 2007, 2008, 2009 ja 2010 olema 15
          miljonit eurot aastas väljendatuna jooksvas väärtuses.
   (15)   Fondi tegevuse lõppetapiks (2006–2010) käivitatud strateegia pealkirjaga "Selle ruumi
          jagamine" (Sharing this Space) keskendub neljale peamisele valdkonnale: leppimise aluste
          rajamine kõige kõrvaletõrjutumates kogukondades, kontaktide soodustamine jagunenud
          kogukondades, integreerituma ühiskonna saavutamine ja pärandi jätmine. Fondi ja käesoleva
          määruse lõppeesmärk on seega kogukondadevahelise leppimise soodustamine.
   (16)   Ühenduse toetus aitab tugevdada liikmesriikide ja nende rahvaste vahelist solidaarsust.
   (17)   Käesoleva määruse vastuvõtmist peetakse vajalikuks selleks, et saavutada ühenduse eesmärke
          ühisturu toimimise käigus. Kuna asutamislepinguga ei ole vajalikke volitusi otseselt ette
          nähtud, tuleks käesolev määrus vastu võtta asutamislepingu artikli 308 alusel,
   1
         ELT C 139, 14.6.2006, lk 1.
 ---pagebreak--- 30.12.2006        ET                           Euroopa Liidu Teataja                                   L 409/91
    ON VASTU VÕTNUD KÄESOLEVA MÄÄRUSE:
                                                   Artikkel 1
    Rahvusvahelisele Iirimaa Fondile (edaspidi "fond") antava ühenduse rahalise toetuse eraldamise
    lähtesumma aastateks 2007–2010 on 60 miljonit eurot.
    Eelarvepädevad institutsioonid kinnitavad iga-aastased eraldised finantsraamistiku piires.
                                                   Artikkel 2
    Fond kasutab toetust kooskõlas Iirimaa ning Suurbritannia ja Põhja-Iiri Ühendkuningriigi valitsuste
    vahelise 18. septembri 1986. aasta lepinguga Rahvusvahelise Iirimaa Fondi kohta (edaspidi "leping").
    Toetuse jagamisel eelistab fond piiriüleseid või kogukondadevahelisi projekte, et täiendada
    struktuurifondidest rahastatavaid meetmeid, eelkõige neid, mida toetatakse Põhja-Iirimaa ja Iirimaa
    piirialade programmi PEACE raames.
    Toetust kasutatakse jätkusuutliku majandusliku ja sotsiaalse arengu saavutamiseks asjaomastes
    piirkondades. Seda ei kasutata muude avaliku või erasektori kulutuste asendajana.
 ---pagebreak--- L 409/92         ET                            Euroopa Liidu Teataja                                30.12.2006
                                                   Artikkel 3
   Fondi haldusnõukogu (edaspidi "haldusnõukogu") koosolekutel esindab ühendust vaatlejana komisjon.
   Fond on vaatlejana esindatud programmi PEACE ja vajaduse korral muude struktuurifondide
   meetmete järelevalvekomitee koosolekutel.
                                                   Artikkel 4
   Komisjon määrab koostöös fondi haldusnõukoguga kindlaks sobiva viisi fondi ja struktuurifondide
   asjaomaste toetuste (eelkõige programmi PEACE raames) korraldus- ja rakendusasutuste vahelise
   kooskõlastamise tagamiseks kõigil tasanditel.
                                                   Artikkel 5
   Komisjon määrab koostöös fondi haldusnõukoguga kindlaks sobivad avalikustamis- ja
   teavitamisviisid, et teavitada avalikkust ühenduse toetusest fondi rahastatavatele projektidele.
 ---pagebreak--- 30.12.2006        ET                             Euroopa Liidu Teataja                                L 409/93
                                                     Artikkel 6
    Hiljemalt 30. juuniks 2008 esitab fond komisjonile strateegia fondi tegevuse lõpetamiseks, sealhulgas:
    a)       tegevuskava, milles on toodud kavandatavad maksed ja fondi tegevuse lõpetamise kavandatav
             kuupäev;
    b)       kulukohustustest vabastamise menetlus;
    c)       kasutamata summade ja saadud intresside käsitlemine fondi tegevuse lõpetamisel.
    Hilisemad maksed fondi sõltuvad sellest, kas komisjon kiidab tegevuse lõpetamise strateegia heaks.
    Kui strateegiat pole 30. juuniks 2008 esitatud, katkestatakse maksed kuni selle esitamiseni.
                                                     Artikkel 7
    1.       Toetusi haldab komisjon.
             Kui lõikest 2 ei tulene teisiti, makstakse iga-aastane toetus osamaksetena järgmiselt:
             a)     esimene 40% suurune ettemakse tehakse pärast seda, kui komisjon on kätte saanud
                    haldusnõukogu esimehe allkirjastatud kohustise, mille kohaselt fond täidab käesoleva
                    määrusega sätestatud tingimusi toetuse andmiseks;
 ---pagebreak--- L 409/94          ET                            Euroopa Liidu Teataja                                30.12.2006
            b)      teine 40% suurune ettemakse tehakse kuus kuud hiljem;
            c)      20% suurune lõppmakse tehakse pärast seda, kui komisjon on kätte saanud ja heaks
                    kiitnud fondi tegevuse aastaaruande ning auditeeritud raamatupidamisaruande
                    kõnealuse aasta kohta.
   2.       Enne osamakse tegemist hindab komisjon fondi finantsvajadusi fondi kassajäägi põhjal iga
            makse jaoks määratud ajal. Kui sellest hinnangust järeldub, et fondi finantsvajadustest
            lähtuvalt ei ole ühe nimetatud osamakse tegemine põhjendatud, peatatakse asjaomase makse
            tegemine. Komisjon vaatab selle otsuse fondi esitatud uutele andmetele tuginedes uuesti läbi
            ja jätkab maksete tegemist niipea, kui peab nende tegemist põhjendatuks.
                                                    Artikkel 8
   Fondist võib struktuurifondidest rahalist abi saavale või saama hakkavale projektile raha eraldada
   üksnes juhul, kui summa, mis saadakse nimetatud rahalise abi ja 40% fondi toetuse liitmisel, ei ületa
   75% projekti abikõlblikest kogukuludest.
 ---pagebreak--- 30.12.2006         ET                            Euroopa Liidu Teataja                                   L 409/95
                                                      Artikkel 9
    Komisjonile tuleb esitada lõpparuanne kuus kuud enne artikli 6 esimese lõigu punktis a osutatud
    strateegias nimetatud lõpetamiskuupäeva või kuus kuud pärast ühenduse viimast makset, sõltuvalt
    sellest, kumb kirjeldatud kuupäevadest on varasem, ning see peab sisaldama kogu vajalikku teavet, mis
    võimaldab komisjonil hinnata abi rakendamist ja eesmärkide saavutamist.
                                                     Artikkel 10
    Viimase aasta toetus makstakse välja pärast artikli 7 lõikes 2 osutatud finantsvajaduste analüüsi ning
    eeldusel, et fondi tegevuses järgitakse artiklis 6 ette nähtud tegevuse lõpetamise strateegiat.
                                                     Artikkel 11
    Kulutuste abikõlblikkuse lõppkuupäev on 31. detsember 2013.
 ---pagebreak--- L 409/96         ET                          Euroopa Liidu Teataja                     30.12.2006
                                                 Artikkel 12
   Käesolev määrus jõustub 1. jaanuaril 2007.
   See kaotab kehtivuse 31. detsembril 2010.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 21. detsember 2006
                                                Nõukogu nimel
                                                eesistuja
                                                J. KORKEAOJA